Diari Oficial de la Generalitat Valenciana


Sumari del DOGV 3500, del 21-05-1999 (1999/3975)

Rotlle d'apel·lació número 960/1997. Cèdula de notificació.
-----------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/3975


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 960/1997. Cèdula de notificació. [1999/Q3975]
  
La Secció Sisena de l'Audiència Provincial de València ha dictat, en el rotlle d'apel·lació número 960/1997, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 348
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Carolina Castillo Martínez
  
València, 15 d'abril de 1999
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici de menor quantia número 191/1996, promogudes davant el Jutjat de Primera Instància número 4 d'Alzira per la senyora Dolores Alcaraz Moratalla contra el senyor Enrique Presentación Rosell, el senyor Enrique Llácer Alemany, el senyor Antonio Fandos Sanz, el senyor Enrique R. Llácer Maravilla, el senyor José Joaquín Girbes Pérez, el senyor Juan A. Ubeda Aliaga i el senyor Saturnino José Solano Costa sobre reclamació de quantitat, i es té per desistida l'acció pel que fa al demandat, el senyor Enrique Presentación Rosell; pendents davant d'aquesta Secció en virtut del recurs d'apel·lació interposat per la demandant, la senyora Dolores Alcaraz Moratalla, representada pel procurador José Carbonell Genovés i dirigit pel lletrat Luis Bonora Navarro; han comparegut l'apel·lat, el senyor Saturnino José Solano Costa, representat per la procuradora María Esther Bonet Peiró i dirigit pel lletrat Ernesto Bonet Peiró, i l'apel·lat, el senyor José Joaquín Girbes Pérez, representat per la procuradora María Ángeles Blasco Marqués i sota la direcció del seu lletrat. No han comparegut en les actuacions el senyor Enrique Llácer Alemany, el senyor Antonio Fandos Sanz, el senyor Enrique R. Llácer Maravilla i el senyor Juan A. Ubeda Aliaga.
  
Decisió
  
1. Estimem en part el recurs d'apel·lació formulat per la senyora Dolores Alcaraz Moratalla.
  
2. Revoquem en part la sentència de data 10 de juliol de 1997 del Jutjat de Primera Instància número 4 d'Alzira, en el sentit que la quantitat que han de pagar amb caràcter solidari els tres codemandats, el senyor José Joaquín Salvador Girbes Pérez, el senyor Enrique Llácer Alemany i el senyor Enrique Roberto Llácer Maravilla, és de 7.200.000 pessetes, més els interessos legals d'aquesta quantitat i confirmem els altres extrems d'aquesta sentència tret del pronunciament sobre les costes de primera instància.
  
3. Imposem les costes de primera instància als expressats codemandats condemnats senyors Girbes Pérez, Llácer Alemany i Llácer Maravilla.
  
4. No es fa imposició de les costes d'aquesta alçada."
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè consten i s'executen.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Antonio Fandos Sanz, el senyor Enrique Roberto Llácer Maravilla, el senyor Juan Alfredo Ubeda Aliaga i el senyor Enrique Llácer Alemany.